**Nájomná zmluva č. 7/2018**

**uzatvorená v zmysle § 663 a nsl. Občianskeho zákonníka v spojení so zák.č. 116/1990 Zb. v znení neskorších predpisov :**

Vlastník : **Mesto Topoľčany**

Správca Mestského majetku : **ZŠ Topoľčany, Škultétyho 2326/11**

 **955 01 Topoľčany**

v zastúpení **riaditeľkou školy Máriou Bezákovou, Mgr.**

IČO : 37860763

Bankové spojenie : VÚB a.s. Topoľčany

Číslo účtu v tvare IBAN: SK0502000000001694806555

( ďalej len prenajímateľ )

a

Nájomca : **Silvester Hrnko**

 **Clementisova 1981/F**

 **955 01 Topoľčany**

**I.**

**PREDMET A ÚČEL NÁJMU**

Prenajímateľ je správcom majetku mesta, stavby v kat. území Topoľčany súp. č. 2326 – budovy ZŠ na UL. Škultétyho postavenej na pozemku parc.č. 160. Predmetný majetok je zapísaný na LV č. 2354. Prenajímateľ prenecháva nájomcovi za odplatu nebytové priestory a to telocvičňu a ostatné nebytové priestory (šatňa, sociálne zariadenie). Nájomca bude tieto nebytové priestory využívať pre športové účely – futbal každý štvrtok od 18,30 do 19,30 hod v období od septembra do októbra 2018 a každú nedeľu od 18,00 do 19,00 hod. v období od novembra do decembra 2018. Predmet nájmu nebol rekonštruovaný z eurofondov.

**II.**

**DOBA NÁJMU**

Zmluva sa uzatvára na dobu od 03. 09. 2018 do 31. 12. 2018

**III.**

**NÁJOMNÉ**

Nájomné za užívanie nebytových priestorov opísaných v bode I. tejto zmluvy bolo stanovená dohodou zmluvných strán v súlade so zák. 18/1996 Z. z. o cenách a zásad o hospodárení s majetkom mesta Topoľčany, Príloha č. 1, článok 3 nasledovne:

Telocvičňa:

v letnom období 8,30 €/ hod/ x 4 / hod / = 33,20 €

v zimnom období 11,60 €/ hod/ x 13 / hod / = 150,80 €

šatňa, sociálne zariadenia 8,- €/mesiac x 4 mesiace = 32,00 €

**Nájomné za nebytové priestory = 216,00 €**

Nájomca sa zaväzuje uhrádzať nájomnébezhotovostným prevodom finančných prostriedkov na č .ú. SK0502000000001694806555 vedený vo VÚB a.s. Topoľčany alebo v hotovosti do pokladne školy do 15. dňa mesiaca podľa nasledovného rozpisu:

Rozpis platieb :

 09/2018 53,20 €

 10/2018 66,40 €

 11/2018 66,40 €

 12/2018 78,00 €

**Nájomné za nebytové priestory a energie spolu = 264,00 €**

**IV.**

**ÚHRADA SLUŽIEB SPOJENÝCH S NÁJMOM**

 Nájomca je povinný hradiť náklady za služby spojené s nájmom nebytových priestorov nasledovne:

Odber elektrickej energie: 4,- € mesačne

Vodné, stočné: 5,- € mesačne

Dodávky tepla 3,- € mesačne

energia (elektrická energia, vodné stočné, teplo) 12 €/mesiac x 4 mesiace = **48,00 €**

Nájomca je povinný uhrádzať dohodnuté úhrady za poskytnuté služby mesačne na základe tejto nájomnej zmluvy bez vystavenia faktúry prenajímateľom spolu s nájomným v termínoch uvedených v článku III. tejto zmluvy bezhotovostným prevodom finančných prostriedkov na č .ú. SK0502000000001694806555 vedený vo VÚB a.s. Topoľčany alebo v hotovosti do pokladne školy.

Úhrada za služby spojené s nájmom je dohodnutá v mesačnej paušálnej výške bez následného vyúčtovania.

V prípade, že nájomca neuhradí nájomné alebo úhrady za poskytované služby v dohodnutom termíne, je povinný uhradiť prenajímateľovi úrok z omeškania vo výške stanovenej v § 3 nariadenia vlády SR č. 87/95 Z. z.

**V.**

**TECHNICKÝ STAV NEBYTOVÉHO PRIESTORU**

 Zmluvné strany berú na vedomie, že prenajímateľom prenecháva nájomcovi nebytové priestory v stave spôsobilom na dohodnutý účel užívania. Opravy a úpravy účelovej povahy a bežnú údržbu v prenajatom priestore znáša nájomca na vlastné náklady.

**VI.**

**PRÁVA A POVINNOSTI ZMLUVNÝCH STRÁN**

 **Nájomca je povinný :**

1. Platiť dohodnuté nájomné a úhrady v stanovených termínoch.

2. Predmet nájmu užívať len v súlade s účelom uvedeným v bode I. tejto zmluvy.

3. Bez zbytočného odkladu oznámiť potrebu opráv, ktoré zabezpečuje prenajímateľ, inak nájomca zodpovedá za škody spôsobené za škody spôsobené nesplnením tejto povinnosti.

4. Odovzdať priestory po skončení užívania v stave, v akom ich prevzal s prihliadnutím na obvyklé opotrebenie.

5. Nájomca zodpovedá v plnom rozsahu za protipožiarnu ochranu a BOZP v prenajatých priestoroch.

6. Nájomca je povinný udržiavať predmet nájmu v náležitej čistote a zodpovedá za dodržiavanie hygienických predpisov.

7. Nájomca nie je oprávnený prenechať predmet nájmu do podnájmu alebo výpožičky,

**VII.**

**SKONČENIE NÁJMU**

Nájomný vzťah podľa tejto zmluvy sa skončí:

1. Uplynutím doby nájmu.

2. Písomnou dohodou zmluvných strán.

3. Výpoveďou účastníkov zmluvy z dôvodu podľa § 9 ods. 2 a ods. 3) zák. č 116/1990 Zb. s dohodnutou výpovednou lehotou 1 mesiac.

4. Výpovedná lehota sa počíta od prvého dňa mesiaca nasledujúceho po doručení výpovede.

**VIII.**

**ZÁVEREČNÉ USTANOVENIA**

1. Zmeny a doplnky tejto zmluvy možno vykonať len písomne na základe obojstranného súhlasu jej účastníkov.

2. Zmluvné strany sú povinné po nadobudnutí platnosti nových všeobecne záväzných právnych predpisov ( ekonomických, právnych, cenových ) zosúladiť obsah tejto zmluvy s nimi v lehote do 30 dní odo dňa ich účinnosti.

3. Účastníci prehlasujú, že zmluva vyjadruje ich slobodnú a vážnu vôľu, nebola podpísaná v tiesni ani za nápadne nevýhodných podmienok a svoj súhlas s jej obsahom potvrdzujú svojimi vlastnoručnými podpismi.

4. Táto zmluva nadobúda platnosť dňom podpisu zmluvnými stranami a účinnosť nasledujúcim dňom po zverejnení zmluvy na webovom sídle prenajímateľa.

5. Mesto Topoľčany schválilo návrh tejto nájomnej zmluvy v zmysle ust. § 6 ods.11 zák. číslo 596/2003 Z. z.

V Topoľčanoch dňa 26. 07. 2018

––––––––––––––––––––––– ––––––––––––––––––––––

Mária Bezáková, Mgr . Silvester Hrnko

riaditeľka ZŠ